བཀྲ་ཤིས་དབང་ཕྱུག་གིས་བཤད་པའི་སྐད་ཆ་བདེན་པ་ཡིན་མིན་ང་ཚོས་བོད་ཡིག་འབྲུ་རྡོག་གཅིག་ཀྱང་མེད་པའི་ཡུལ་ཤུལ་བོད་རིགས་རང་སྐྱོང་ཁུལ་འབྲིང་རིམ་མི་དམངས་ཁྲིམས་ཁང་གི་བཅད་ཁྲ་དང་མཚོ་སྔོན་ཞིང་ཆེན་མཐོ་རིམ་མི་དམངས་ཁྲིམས་ཁང་གི་བཅད་རྒྱ།བོད་སྐད་ཚིག་གཅིག་མེད་པའི་ཁྲིམས་ར་གོང་འོག་གི་ཁྲིམས་བཤེར་བཅས་ཀྱི་གནས་སྟངས་ལ་བལྟས་ན་ཟུར་བསྟན་ལེབ་མཐོང་ཡོང་ཐུབ།བཀྲ་ཤིས་དབང་ཕྱུག་ལ་ཁྲིམས་བཤེར་བྱེད་པའི་སྐབས་སུ།བོད་ཀྱི་ས་ཁུལ་ཡོངས་ཀྱི་ནང་ནས་མི་མང་༡༢༠་ལྷག་གིས་མིང་ཐོ་བཀོད་ནས་ཆེས་མཐོ་མི་དམངས་ཁྲིམས་ཁང་ལ་བོད་རིགས་རང་སྐྱོང་ས་ཁུལ་གྱི་རིམ་པ་སོ་སོའི་མི་དམངས་ཁྲིམས་ཁང་གིས་བོད་སྐད་ཡིག་ལ་མཐོང་ཆེན་དང་བརྩི་བཀུར་དང་བཀོལ་སྤྱོད་བྱེད་དགོས་པའི་རེ་འབོད་ཞུ་བའི་སྙན་ཞུ་ཡི་གེ་ཞིག་ཕུལ།